OpenLLM-France/wikimedia huggingface dataset:
# UEFA-CAF Meridian Cup 2007

La UEFA-CAF Meridian Cup 2007 va tenir lloc a Barcelona del 27 de febrer a l'1 de març. El format del torneig canvia en aquesta edició, les dues confederacions juguen una contra l'altra, en comptes de jugar les seleccions d'aquestes confederacions.

## Seleccions

Vegeu UEFA-CAF Meridian Cup 2007 (Seleccions)

## Resultat

Europa guanya a Àfrica, 10-1 en el còmput global. 6-1 en el primer partit i 4-0 en el segon.

### 1r partit (anada)

| Selecció d'Europa | 6 - 1 | Selecció d'Àfrica |
| Aarón Ñíguez 2' Manuel Fischer 21' Aarón Ñíguez 25' Manuel Fischer 35' Bojan Krkić 60' Alexander Prudnikov 89' | | Pierrick Dipanda 45' |
Selecció d'Europa
Evgeny Pomazan; Björn Kopplin (61. Guillem Savall), Jan Polák, Craig Cathcart, Nikola Gulan; Vurnon Anita (61. Krisztián Németh), Ádám Dudás (75. Romeu Oliveira Ribeiro), Jan Hable, Marko Marin (46. Bojan Krkić); Aarón Ñíguez i Manuel Fischer (46. Alexander Prudnikov).
Selecció d'Àfrica
Habib Tounsi (46. Christian Okoua); Ulrick Boucka, Ramahlwe Mphahlele, Sadok Karoui (62. Kemokho Cissokho), Stevy Nzambé (43. Mahamadi Bande); Samuel Gebrehiwet, Pierrick Dipanda, Lionnel Djimgou (43. Felix Donkor); Konan N'Gouan, Etienne Eto'o i Serigne Gueye (74. Boubacar Bangoura).

### 2n partit (tornada)

| Selecció d'Àfrica | 0 - 4 | Selecció d'Europa |
| | | Krisztián Németh 41' Manuel Fischer 64' Alexander Prudnikov 73' Ádám Dudás 90+1' |
Selecció d'Àfrica
Christian Okoua (77. Yosief Zeratsion); Ulrick Boucka, Ramahlwe Mphahlele, Kemokho Cissokho, Konan N'Gouan, Junior Gourrier, Samuel Gebrehiwet (80. Stevy Nzambé), Pierrick Dipanda, Boubacar Bangoura (57. Mahamadi Bande), Cheick Sy i Etienne Eto'o (65. Serigne Gueye).
Selecció d'Europa
Wojchiech Szczesny; Nenad Adamović (75. Björn Kopplin), Guillem Savall, Jan Polák, Dor Malul; Romeu Oliveira Ribeiro (46. Nikola Gulan), Jan Hable (59. Aarón Ñíguez), Marko Marin (46. Vurnon Anita); Bojan Krkić, Alexander Prudnikov (76. Ádám Dudás) i Krisztián Németh (46. Manuel Fischer).
# Uusimaa (històrica)

Uusimaa (en suec: Nyland), és una província històrica del sud de Finlàndia. Limita amb Finlàndia Genuïna, Tavastia, Savonia i Carèlia. La traducció del nom vol dir "terra nova". De l'edat mitjana fins al 1809, com la major part de l'actual Finlàndia, formà part del Regne de Suècia.

## Administració

L'actual província d'Uusimaa està confinada en els límits administratius de la regió de Finlàndia Meridional, i va ser fins al 1997 una província (lääni)

## Història

Uusimaa va restar, juntament amb la resta de Finlàndia Meridional i Occidental, en poder del Regne de Suècia des del segle xii. Prèviament la costa d'Uusimaa estava semi-deserta, i per això fou poblada per colons suecs. Les províncies de Finlàndia van ser cedides a l'Imperi Rus en la Guerra de Finlàndia el 1809. Posteriorment es va convertir en el lääni Uudenmaan de l'antic sistema. Actualment es divideix en la regions d'Uusimaa i Uusimaa Oriental.

## Cultura

Històricament, la costa d'Uusimaa és una zona de parla sueca. No obstant això, la capital de Finlàndia, Hèlsinki, i la majoria de les altres ciutats d'Uusimaa són majoritàriament de parla finlandesa.

## Referències

* ↑ Monteith, William. Narrative of the conquest of Finland by the Russians in the years 1808-9, 1854.
# Uvaysi (cràter)

Uvaysi és un cràter d'impacte al planeta Venus de 38,9 km de diàmetre. Porta el nom d'Uvaysi (c 1780-c 1850), una poetessa uzbek. Aquest nom va ser aprovat per la Unió Astronòmica Internacional el 1994.

## Referències

* ↑ «Uvaysi». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Triangle roig

El triangle roig (amb el vòrtex cap avall) era, en els camps d'extermini nazis, el símbol que identificava els presos polítics, foren de la mena que foren sempre que feren oposició al règim.
En un principi, aquest símbol va ser aplicats als comunistes (que serien els inspiradors del color), però més endavant es va generalitzar per a la resta de presoners polítics, ja foren socialdemòcrates, anarquistes, etc.
Després de la derrota nazi i l'alliberament dels camps, molts d'aquests símbols aplicats als camp nazis van ser reivindicats de manera orgullosa pels diferents col·lectius que els portaven com a signe d'identitat i de resistència a la barbàrie nazi. El triangle roig ha estat assumit com a símbol de l'antifeixisme per part de les organitzacions i els militants d'esquerra, especialment a països com ara França, Bèlgica i Alemanya.

## Vegeu també

* Sistema de marcatge en els camps de concentració nazis
* Triangle rosa
* Triangle negre
* Triangle porpra

## Enllaços externs

* Fundació Memòria de la Deportació Arxivat 2011-05-21 a Wayback Machine. (italià)
* Quadre dels símbols dels presoners a historyplace.com (anglès)
# Triangle vocàlic

El triangle vocàlic és un gràfic que representa les vocals de la majoria de llengües en una forma que sembla un triangle o un trapezi (10% dels idiomes). Aquest sistema va ser ideat per W.Hellwag i reflecteix la relació dels fonemes vocàlics de l'AFI segons dues coordenades: el vèrtex esquerre representa l'avançament i la part inferior l'obertura de la boca. D'aquesta forma, una vocal anterior estarà situada més a l'esquerra que una posterior i una vocal oberta més avall que una tancada. Aquestes posicions corresponen també als formants més rellevants en acústica, de manera que el diagrama reflecteix tant els trets de fonètica articulatòria com la física dels sons representats.
# Ui

L'Ui - Уй (rus) - és un riu de Rússia i del Kazakhstan, afluent per l'esquerra del Tobol, a la conca de l'Obi.

## Geografia

Té una llargària de 462 m i drena una conca de 34.400 km², és a dir, una superfície de més del 10% de la de Bèlgica, per exemple. El riu neix a Uraltau, a Baixkíria, i passa per l'óblast de Txeliàbinsk, concretament per la ciutat de Troitsk. A continuació dibuixa la línia de la frontera entre Rússia i el Kazakhstan i desemboca finalment al riu Tobol, ja en territori de l'óblast de Kurgan, on forma la frontera sud.
# Uidànovo

Uidànovo (en rus: Уйданово) és un poble de l'óblast de Tomsk, a Rússia, que el 2015 tenia 180 habitants.

## Referències

* ↑ Реестр административно-территориальных единиц Томской области (по состоянию на 1 января 2015 года) (en rus).
# Universitat de KwaZulu-Natal

La Universitat de KwaZulu-Natal (en anglès, University of KwaZulu-Natal, en afrikáans, Universiteit van KwaZulu-Natal) és una universitat sud-africana que es troba a la província de KwaZulu-Natal, amb seus a Durban, Westville, Pinetown i Pietermaritzburg. Es va fundar l'1 de gener de 2004, fruit de la fusió de les universitats de Natal i Durban-Westville.

## Referències

* ↑ «CHE | Council on Higher Education | Regulatory body for Higher Education in South Africa | Education | Innovation | University | South Africa». che.ac.za. Arxivat de l'original el 24 May 2020. [Consulta: 25 maig 2020].
# Universitat de Kisangani

La Universitat de Kisangani (UNIKIS) es troba a la ciutat de Kisangani, a la República Democràtica del Congo. Va ser fundada el 1963 per missioners protestants com a Universitat del Congo; es va transformar en part de la Universitat Nacional del Zaire el 1971, i el 1981 es va separar de la Universitat Nacional, juntament amb la Universitat de Kinshasa i la Universitat de Lubumbashi, assumint la seva identitat pròpia com a Universitat de Kisangani. El seu president és Toengaho Lokundo.
La Universitat de Kisangani es va fundar el 1963, impulsada pel Consell protestant Congo, una coalició d'esglésies protestants que operen al Congo. El nom original de la universitat va ser la Universitat del Congo, i es va iniciar amb 50 estudiants i professors de temps complet. Els primers crítics van acusar als fundadors, un petit grup de missioners protestants nord-americans, de tractar de crear un contrapès a la influència belga i l'Església Catòlica en el nou país. La universitat va rebre fons de diversos grups protestants, però el nou govern congolès i els governs d'Alemanya Occidental i els Països Baixos també hi van contribuir.

## Referències

* ↑ «Université de Kisangani». Southern African Regional Universities Association. [Consulta: 20 desembre 2010].
* ↑ «New University Starts In Congo». New York Times, 13-10-1963 [Consulta: 4 abril 2016].
# Vals (novel·la)

* Per a altres significats, vegeu «Vals (desambiguació)».
Vals és una novel·la de l'escriptor Francesc Trabal publicada l'any 1935 dins de la col·lecció "La Mirada" d'edicions Proa. Aquesta obra va rebre el premi Crexells de l'any 1936 i es considera la novel·la més important de Trabal i una de les més innovadores de l'època.

## Tema

El títol de la novel·la, que es pot entendre com una peça musical in crescendo, fa referència a la dansa del vals vienès. De fet en tota l'obra literària de Trabal la música té una gran importància, un aspecte que comparteix amb l'autor anglès Aldous Huxley. En Vals Trabal ens ofereix el retrat d'una alta burgesia culta però inconscient, representada en el protagonista de la novel·la, Zeni, un noi que balla una mena de vals amb un gran nombre de noies, sense poder decidir-se per cap d'elles fins al final tràgic. Zeni és el prototip de l'etern adolescent que no vol créixer o comprometre's i que busca el sentit de la vida en una successió constant de noves relacions amoroses.

## Estructura

La novel·la té una estructura atípica i remarcable perquè es divideix en cinc grans parts –en comptes de capítols més curts– per no trencar el ritme narratiu:
* La primera part, Preludi, introdueix els personatges amb la tipificació d'una colònia d'estiueig.
* La segona part, Invitació al vals, presenta el leitmotiv de la novel·la, partint d'un vals concret.
* La tercera part, Divertiment, es caracteritza per l'erotisme i té com a centre un reguitzell de noies, cadascuna temptadora per a Zeni.
* La quarta part, Vals, enllaça amb la primera part i se situa una altra vegada a l'estiu, amb un Zeni menys innocent, però igualment incapaç de compromís.
* La cinquena part, Final, fa evident la impossibilitat d'una solució i acaba amb la fugida de Zeni a Viena (el lloc d'origin de la dansa «vals»).

## Llenguatge

En la novel·la Trabal utilitza un llenguatge evocador amb un to sovint poètic. Gràcies a l'experiència adquirida com a periodista, el seu estil és àgil amb una gran simplicitat narrativa i fluïdesa. L'escriptura, que a vegades matisa els sentiments fins a la morbositat, fa avinent una afinitat amb l'obra de Marcel Proust. La veu narrativa predominant a Vals és la de la tercera persona.

## Referències

* ↑ Josep M. Francès «El meravellós Vals de Francesc Trabal». La Humanitat, 19 de març de 1936.
* ↑ 'Waltz' by Francesc Trabal de Sam Munson, The Wall Street Journal, 2013
* ↑ Vals Arxivat 2017-01-18 a Wayback Machine. a escriptors.cat
* ↑ Francesc Trabal i vals a xtec.cat
Viccionari
# Vals (desambiguació)

«Vals» té aquests significats:
* Vals és una dansa.
* Vals (Ardecha), municipi francès
* Vals (Arieja), municipi francès
* Vals (novel·la), novel·la de Francesc Trabal
Viccionari
# Sot de Bellobir

El Sot de Bellobir és una vall estreta i feréstega, del terme municipal de Bigues i Riells, al Vallès Oriental, a l'àmbit del poble de Riells del Fai.
És a l'extrem nord-est del terme, a ponent del Collet de Can Tripeta, a la part alta de la vall del torrent del Pollancre. Conté les restes d'un petit veïnat de masies, amb Can Berga de Bellobir, Can Carbassot i Can Coll.
Hi mena, des del veïnat de Can Quintanes, el Camí del Sot de Bellobir.
# Yum! Brands

Yum! Brands, Inc. (o Yum!), anteriorment Tricon Global Restaurants, Inc., és una corporació nord-americana de menjar ràpid que apareix a la llista Fortune 1000. Yum! opera les marques KFC, Pizza Hut, Taco Bell, The Habit Burger Grill i WingStreet a tot el món, excepte a la Xina, on les marques són operades per una empresa independent, Yum China. Per contra, KFC i Taco Bell són operats per Collins Foods Limited a Austràlia, Alemanya, Països Baixos, Tailàndia i Japó. Yum! Anteriorment, també va ser propietària de Long John Silver's i A&W Restaurants.
Amb seu a Louisville, Kentucky, Yum! és una de les empreses de restaurants de menjar ràpid més gran del món. Amb presència a 135 països i territoris de tot el món, el 2016 tenia 43.617 restaurants, dels quals 2.859 eren propietat de la companyia i 40.758 franquiciats.

## Referències

* ↑ «Yum! Brands Inc. -- Company History». [Consulta: 27 febrer 2024].
# Yonkoma

El manga Yonkoma (4コマ漫画, 'manga de quatre vinyetes'), o 4-koma per abreujar, és un format japonès de tira còmica. Les vinyetes són normalment iguals, i poden estar disposades verticalment, horitzontalment o en 2x2, depenent dels requisits de la publicació en què apareguin. Aquestes tires còmiques es poden trobar en gairebé tots els tipus de publicacions japoneses, incloent-hi revistes de manga, novel·les gràfiques, la secció de còmics dels diaris, revistes de jocs, revistes de cuina, etc.
L'argument sovint acaba dins d'aquestes 4 vinyetes, encara que les sèries es poden desenvolupar en les següents tires, creant una mena d'història continua. Alguns yonkoma tracten temes seriosos, encara que la majoria ho fan amb humor. Alguns mangues i animes molt coneguts han estat dibuixats fent servir l'estil 4-koma, entre aquests s'hi pot trobar Sazae-san, My Neighbors the Yamadas i Azumanga Daioh. Aquest format també es fa servir en diversos web-còmics no japonesos, entre ells Ghastly's Ghastly Comic i Sexy Losers. Ctrl+Alt+Del i les antigues tires de Megatokyo també fan servir el format 2×2.
# Soiombo

El símbol del Soiombo (mongol: Соёмбо, ᠰᠣᠶᠤᠮᠪᠤ del sànscrit: svayambhu) és un caràcter especial en l'alfabet Soiombo inventat pel monjo Zanabazar el 1686. El nom "Soiombo" deriva del mot sànscrit svayambhu (traduït com "creat per si mateix").
Aquest símbol és utilitzat com a símbol nacional de Mongòlia, i el trobem a la bandera nacional, a l'escut i en molts altres documents oficials.

## Simbolisme

El Soiombo està format per deu representacions abstractes i geomètriques en sentit vertical. Els elements representats són, començant per dalt:
* El foc és un símbol general del creixement, la riquesa i l'èxit eterns. Les tres llengües de la flama representen el passat, el present i el futur.
* El sol i la lluna simbolitzen que la nació mongol existirà per a l'eternitat com l'etern cel blau. Símbol mongol del sol, lluna i foc derivat del Xiongnu.
* Els dos triangles al·ludeixen al punt d'una fletxa o una llança. Apunten cap avall per anunciar la derrota dels enemics interiors i exteriors.
* Els dos rectangles horitzontals donen estabilitat a la forma rodona. La forma rectangular representa l'honestedat i la justícia de la gent de Mongòlia, ja sigui a la part superior o inferior de la societat.
* El símbol Taijitu o el Yin i Yang il·lustra el complement mutu de l'home i la dona. Durant el règim socialista, es va interpretar alternativament com dos peixos que simbolitzaven la vigilància, perquè els peixos mai tanquen els ulls.
* Els dos rectangles verticals es poden interpretar com les parets d'un fort. Representen la unitat i la força, relacionades amb el proverbi mongol "L'amistat de dos és més forta que els murs de pedra".

## Usos

El símbol del Soiombo apareix a la bandera nacional de Mongòlia des del 1911 (excepte entre 1921 i 1924). Va servir com a emblema de Mongòlia del 1924 a 1940, i va ser inclòs novament en el disseny del 1992. Els vehicles de les Forces Armades de Mongòlia també tenen el símbol com a marcatge.

## Unicode

El Soyombo està disponible en l'estàndard Unicode com U + 11A9E, 𑪞, Soyombo Head Mark amb Moon i Sun i Triple Flame.
Hi ha formes alternatives del Soyombo a U + 11A9F, 𑪟, Soyombo Head Mark With Moon i Sun And Flame i U + 11AA0, 𑪠, Soyombo Head Mark With Moon i Sun.
El bloc Soiombo es va afegir a Unicode al juny de 2017 en la versió 10.0.

## Banderes que incorporen el Soiombo

* Bandera de Mongòlia
* Bandera de Buriàtia (Rússia)
* Bandera de l'Àrea dels Buriats de l'Agin
* Bandera del Partit Popular de Mongòlia

## Referències

* ↑ «Soyombo» (en anglès). Mongoluls.net. [Consulta: 7 febrer 2018].
# XVIII Concili de Toledo

El XVIII Concili de Toledo fou una reunió general dels bisbes de les províncies del Regne de Toledo, convocada pel rei Vítiza vers el 703. Les actes del concili no s'han conservat. Segurament se li va confirmar el tron al rei i aquest va prendre mesures de gràcia amb els nobles de l'oposició. Possiblement fou presidit pel metropolità Fèlix.
# Supercopa d'Europa de futbol 1984

La Supercopa d'Europa de futbol 1984 va ser una competició que va enfrontar el campió de la Copa d'Europa, el Liverpool FC, amb el campió de la Recopa d'Europa, la Juventus FC. En aquell moment la Supercopa d'Europa es jugava a doble partit, però només es va poder jugar l'anada (a Torí) per problemes amb el calendari. La Juventus va guanyar 2 a 0. El partit va ser el mateix que quatre mesos després es va veure a la final de la Copa d'Europa, famosa pel desastre de Heysel.

## Partit

| Juventus FC | 2 – 0 | Liverpool FC |
| Boniek 39' 79' | | |
JUVENTUS: :
| PO | 1 | Luciano Bodini |
| DF | 2 | Luciano Favero |
| DF | 3 | Antonio Cabrini |
| CC | 4 | Massimo Bonini |
| DF | 5 | Sergio Brio |
| DF | 6 | Gaetano Scirea |
| DV | 7 | Massimo Briaschi |
| CC | 8 | Marco Tardelli |
| DV | 9 | Paolo Rossi |
| CC | 10 | Michel Platini |
| CC | 11 | Zbigniew Boniek |
| Entrenador: |||
| Giovanni Trapattoni ||||
LIVERPOOL: :
| PO | 1 | Bruce Grobbelaar |
| LD | 2 | Phil Neal |
| LE | 3 | Alan Kennedy |
| DF | 4 | Mark Lawrenson | 46' |
| CC | 5 | Steve Nicol |
| DF | 6 | Alan Hansen |
| DV | 7 | Paul Walsh |
| CC | 8 | Ronnie Whelan |
| DV | 9 | Ian Rush |
| CC | 10 | Kevin MacDonald |
| CC | 11 | John Wark |
| Substitucions: |||
| DF | 12 | Jim Beglin |
| GK | 13 | Bob Bolder |
| DF | 14 | Gary Gillespie | 46' |
| MF | 15 | Sammy Lee |
| MF | 16 | Jan Mølby |
| Entrenador: |||
| Joe Fagan ||||
* Supercopa d'Europa 1984
* Juventus FC Primer títol

## Vegeu també

* Copa d'Europa de futbol 1983-84
* Recopa d'Europa de futbol 1983-84
# Maale Amos

Maale Amos (en hebreu: מעלה עמוס) és un assentament israelià comunitari situat en el sud de la Judea i Samaria. El poble es troba a 20 km al sud-oest de Jerusalem, sobre una elevació de 725 metres sobre el nivell del mar, forma part del Consell Regional de Gush Etzion. En 2016 tenia una població de 390 habitants. La comunitat internacional considera que els assentaments israelians en la Cisjordània ocupada són il·legals segons la llei internacional, però el govern israelià no està d'acord amb aquesta afirmació.

## Història

L'assentament va ser establert en 1881, i va ser anomenat com el profeta bíblic Amos, qui va viure en la propera població de Tekoa. La major part dels residents, incloent al rabí Zev Wulf Charlop, són emigrants procedents dels Estats Units, encara que un gran nombre d'immigrants procedeixen de la Comunitat d'Estats Independents (CEI) i s'han unit a la comunitat en els darrers anys. Molts residents estan associats amb l'organització Aish HaTorah. La mayoria part dels habitants pertanyen a la comunitat lituana haredí.
# Luciano De Crescenzo

Luciano De Crescenzo (Nàpols, 18 d'agost de 1928 – Roma, 18 de juliol de 2019) va ser un escriptor, guionista, actor i presentador de televisió italià. Treballà com a enginyer fins a l'èxit del seu primer llibre Così parlò Bellavista el 1977 que li va conferir notorietat i li permeté d'accedir al món artistic.

## Obres

* Così parlò Bellavista (1977)
* Raffaele (1978)
* La Napoli di Bellavista (1979)
* Zio Cardellino (1981)
* Storia della filosofia greca. I presocratici (1983)
* Storia della filosofia greca. Da Socrate in poi (Les Grands philosophes de la Grèce antique : les présocratiques, de Socrate à Plotin) (1984)
* Oi dialogoi (1985)
* Vita di Luciano De Crescenzo scritta da lui medesimo (1989)
* Elena, Elena, amore mio (1991)
* Il dubbio (1992)
* Croce e delizia (1993)
* Socrate (1993)
* I miti degli dei (1993)
* Panta rei (1994)
* Ordine e disordine (1996)
* Nessuno (1997)
* Sembra ieri (1997)
* Il tempo e la felicità (1998)
* Le donne sono diverse (1999)
* La distrazione (2000)
* Tale e quale (2001)
* Storia della filosofia medioevale (2002)
* Storia della filosofia moderna. Da Niccolò Cusano a Galileo Galilei (2003)
* Storia della filosofia moderna. Da Cartesio a Kant (2004)
* I pensieri di Bellavista (2005)
* Il pressappoco (2007)
* Il caffè sospeso. Saggezza quotidiana in piccoli sorsi (2008)
* Ulisse era un Fico (2010)
* Tutti santi me compreso (2011)
* Fosse 'a Madonna! (2012)
* Garibaldi era comunista (2013)
* Gesù è nato a Napoli (2013)
* Ti porterà fortuna. Guida insolita di Napoli (2014)
# San Girolamo a Corviale

L'església de San Girolamo a Corviale és una església de Roma, situada al barri de Gianicolense, a la via dei Buonvisi.
Va ser construïda al segle xx sobre projecte de l'arquitecte Francesco Fornari. Conserva una important i venerada icona de la Crucifixió, amb la imatge de Crist a la creu i als costats les figures de Maria i de Joan. Típic de la iconografia cristiana oriental és la presència als peus de la creu d'una gruta en miniatura i del crani d'Adam.
L'església és seu parroquial, erecta el 9 de març de 1960 amb el decret del cardenal vicari Clemente Micara Quotidianis curis.

## Títol cardenalici

El títol cardenalici de San Girolamo a Corviale va ser instituït pel Papa Francesc el 14 de febrer de 2015.

### Titulars

* Luis Héctor Villalba, des del 14 de febrer de 2015

## Enllaços externs

* Pàgina de la parròquia Arxivat 2016-04-22 a Wayback Machine. (italià)

## Bibliografia

* C. Rendina, Le Chiese di Roma, Newton & Compton Editori, Milano 2000, 149 (italià)
# Spring Hill (Tennessee)

Spring Hill és una població dels Estats Units a l'estat de Tennessee. Segons el cens del 2007 (special census) tenia 23.462 habitants.

## Demografia

Segons el cens del 2000, Spring Hill tenia 7.715 habitants, 2.634 habitatges, i 2.159 famílies. La densitat de població era de 168,2 habitants/km².
Dels 2.634 habitatges en un 50,3% hi vivien nens de menys de 18 anys, en un 72,3% hi vivien parelles casades, en un 6,9% dones solteres, i en un 18% no eren unitats familiars. En el 14,7% dels habitatges hi vivien persones soles el 2,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,24.
Per edats la població es repartia de la següent manera: un 32,8% tenia menys de 18 anys, un 6,4% entre 18 i 24, un 42% entre 25 i 44, un 15,2% de 45 a 60 i un 3,6% 65 anys o més.
L'edat mediana era de 30 anys. Per cada 100 dones de 18 o més anys hi havia 98,4 homes.
La renda mediana per habitatge era de 60.872$ i la renda mediana per família de 62.643$. Els homes tenien una renda mediana de 50.819$ mentre que les dones 29.821$. La renda per capita de la població era de 21.688$. Entorn del 3,1% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ http://www.springhilltn.org/demographics.htm Arxivat 2009-06-06 a Wayback Machine.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Spring Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Spring Hill». American Fact Finder. Oficina del Cens dels Estats Units, 12-01-2010.